stanford-oval/wikipedia huggingface dataset:
หวายกุ้งน้ำพราย

| หวายกุ้งน้ำพราย |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Calamoideae
เผ่า:: Calameae
สกุล:: Plectocomiopsis
สปีชีส์:: P.  geminiflora
ชื่อทวินาม
Plectocomiopsis geminiflora 

หวายกุ้งน้ำพราย (ชื่อวิทยาศาสตร์:  Plectocomiopsis geminiflora) เป็นหวายกอขนาดใหญ่ ออกดอกครั้งเดียวแล้วตาย กาบหุ้มลำเมื่อสดมีสีเขียวอ่อนมีขุยสีน้ำตาล และมีสีน้ำตาลมีขุยสีเทาเมื่อแห้ง หนามขนาดใหญ่ค่อนข้างแน่น ผลกลมเมื่อแห้งมีสีน้ำตาลแดง ขอบเกล็ดหุ้มผลสีดำสลับกับริ้วสีเหลือง กระจายพันธุ์ในบอร์เนียว สุมาตรา คาบสมุทรมลายู ไปจนถึงภาคใต้ของไทย ใช้ผูกมัดหรือสานตะกร้าแบบหยาบๆ ใช้สานเครื่องมือดักปลาหรือกรงไก่ ยอดรับประทานได้และมีจำหน่ายในท้องตลาดในซาราวัก แต่ชนพื้นเมืองในคาบสมุทรมลายูเชื่อว่ามีพิษ
สะพานเจริญรัช 31

| สะพานเจริญรัช 31 |
| --- | --- |

เส้นทาง: ถนนมหาราช และถนนจักรเพชร
ข้าม: คลองคูเมืองเดิม
ที่ตั้ง: แขวงพระบรมมหาราชวัง และแขวงวังบูรพาภิรมย์ เขตพระนคร กรุงเทพมหานคร
ผู้ดูแล: กรุงเทพมหานคร
สถานะ: เปิดใช้งาน
เหนือน้ำ: สะพานคนเดิน
ท้ายน้ำ: สถานีสูบน้ำปากคลองตลาด
ข้อมูลจำเพาะ
ประเภท: สะพานแบบโค้ง
วัสดุ: คอนกรีตเสริมเหล็ก
ทางเดิน: 2
ประวัติ
วันเปิด: 30 ธันวาคม พ.ศ. 2454


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: สะพานเจริญรัช 31
ขึ้นเมื่อ: 18 มีนาคม พ.ศ. 2518
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000036
 
 
 
ที่ตั้ง

สะพานเจริญรัช 31 เป็นสะพานข้ามคลองคูเมืองเดิม ด้านใต้ติดกับปากคลองตลาด เชื่อมถนนมหาราชกับถนนจักรเพชร แขวงพระบรมมหาราชวังและแขวงวังบูรพาภิรมย์ เขตพระนคร กรุงเทพมหานคร
ประวัติ

พ.ศ. 2453 เป็นปีแรกที่พระบาทสมเด็จพระมงกุฎเกล้าเจ้าอยู่หัวเสด็จขึ้นครองราชย์สมบัติ ทรงพระกรุณาโปรดเกล้าฯ ให้กระทรวงโยธาธิการจัดทำแบบเฉลิมสะพานสุดท้ายตามพระราชประสงค์ของสมเด็จพระราชบิดา พร้อมกันนั้นก็มีพระราชบัญชาให้เลือกที่ตั้งและออกแบบสะพาน ซึ่งจะสร้างเป็นการเฉลิมฉลองโอกาสครบรอบพระชนมพรรษา 31 พรรษา สำหรับ ร.ศ. 130 (พ.ศ. 2454) ในคราวเดียวกันด้วย เจ้าพระยายมราชได้ทูลเกล้าฯ เสนอแบบสะพานเจริญรัช 31 ซึ่งกำหนดสร้าง ณ ปากคลองตลาด และได้รับพระบรมราชานุญาตให้ดำเนินการได้ การก่อสร้างได้ดำเนินและเสร็จสิ้นจนกระทั่งมีพระราชพิธีเสด็จเปิดสะพานนี้ในวันที่ 30 ธันวาคม ร.ศ. 130 (พ.ศ. 2454) พระราชทานนามว่า สะพานเจริญรัช 31 เป็นสะพานแรกในสะพานชุดที่ขึ้นต้นด้วยเจริญ
สะพานชุดเจริญมีอีก 5 สะพาน คือ สะพานเจริญราษฎร์ 32 ข้ามคลองมหานาค สะพานเจริญพาศน์ 33 ข้ามคลองบางกอกใหญ่ สะพานเจริญศรี 34 ข้ามคลองคูเมืองเดิมตรงวัดบุรณศิริมาตยาราม และสะพานเจริญสวัสดิ์ 35 ข้ามคลองผดุงกรุงเกษมตรงหัวลำโพง โดยตัวเลขบอกพระชนมายุในพระบาทสมเด็จพระมงกุฎเกล้าเจ้าอยู่หัว
กรมศิลปากรได้ขึ้นทะเบียนสะพานเจริญรัช 31 เป็นโบราณสถานสำคัญของชาติ โดยประกาศในราชกิจจานุเบกษา เล่มที่ 92 ตอนที่ 61 วันที่ 18 มีนาคม พ.ศ. 2518
สถาปัตยกรรม

สะพานสร้างด้วยคอนกรีตเสริมเหล็ก แผนผังสะพานมีขอบสะพานทั้งสองข้างเป็นรูปโค้งครึ่งวงกลม ลูกกรงสะพานทั้งสองข้างประดิษฐ์เป็นลูกกรงปูนปั้นรูปเสือป่ายืนหันข้างประคองพระขรรค์ด้วยเท้าคู่หน้าทั้งคู่ โดยหันหน้าเข้าหากันที่บริเวณกึ่งกลางราวสะพาน ที่กึ่งกลางราวสะพานเป็นที่ประดิษฐานพระนามภิไธยย่อ ว.ป.ร. และชื่อสะพาน ที่ปลายราวสะพานทั้งสี่ด้านมีแป้นกลมประจุตัวเลข 31 อันเป็นจำนวนปีพระชนมพรรษาของพระบาทสมเด็จพระเจ้าอยู่หัวในปีนั้น
ประติมากรรมเสือป่าประคองพระขรรค์
สาธารณรัฐโคลอมเบียในโอลิมปิกฤดูร้อน 1936

ประเทศโคลอมเบีย เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติโคลอมเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 1 ชนิดกีฬา ผลการแข่งขันครั้งนี้ประเทศโคลอมเบียไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  กรีฑา | 5 | 0 | 5 |
| รวม | 5 | 0 | 5 |
กรีฑา

บทความหลัก: กีฬากรีฑาในโอลิมปิกฤดูร้อน 1936
ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| José Domingo Sánchez | 100 metres, Men |  | 5 h3 r1/4 |  |  |  |  |  |  |
| Elías Gutiérrez | 100 metres, Men |  | 6 h4 r1/4 |  |  |  |  |  |  |
| Elías Gutiérrez | 200 metres, Men |  | DNS |  |  |  |  |  |  |
| José Domingo Sánchez | 200 metres, Men |  | DNS |  |  |  |  |  |  |

| นักกีฬา | รายการ | รอบคัดเลือก> ระยะทาง | รอบคัดเลือก> อันดับ | ชิงชนะเลิศ> ระยะทาง | ชิงชนะเลิศ> อันดับ |
| --- | --- | --- | --- | --- | --- |
ดูเพิ่ม

ประเทศโคลอมเบียในโอลิมปิก
รายชื่อผู้เชิญธงชาติโคลอมเบียในโอลิมปิก
รายชื่อนักกีฬาโคลอมเบียที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูร้อน 1936 ที่ เบอร์ลิน นาซีเยอรมนี |
| --- | --- |
แอฟริกา:   อียิปต์   แอฟริกาใต้ 
อเมริกา:   อาร์เจนตินา   เบอร์มิวดา   โบลิเวีย   บราซิล   แคนาดา   ชิลี   โคลอมเบีย   คอสตาริกา   เม็กซิโก   เปรู   สหรัฐ   อุรุกวัย 
เอเชีย:   อัฟกานิสถาน   ไต้หวัน   อินเดีย   ญี่ปุ่น   ฟิลิปปินส์   ตุรกี 
ยุโรป:   ออสเตรีย   เบลเยียม   บัลแกเรีย   เชโกสโลวาเกีย   เดนมาร์ก   เอสโตเนีย   ฟินแลนด์   ฝรั่งเศส   เยอรมนี   สหราชอาณาจักร   กรีซ   ฮังการี   ไอซ์แลนด์   อิตาลี   ลัตเวีย   ลีชเทินชไตน์   ลักเซมเบิร์ก   มอลตา   โมนาโก   เนเธอร์แลนด์   นอร์เวย์   โปแลนด์   โปรตุเกส   โรมาเนีย   สวีเดน   สวิตเซอร์แลนด์   ยูโกสลาเวีย 
โอเชียเนีย:   ออสเตรเลีย   นิวซีแลนด์
หมายเลขโทรศัพท์ในประเทศตองงา

รหัสโทรศัพท์: +676

International Call Prefix: 00
yy xxx      โทรภายในตองงา
+676 yy xxx  โทรจากภายนอกตองงา
แผนหมายเลขโทรศัพท์ในตองงา

| รหัสโทรศัพท์ | รหัสโทรศัพท์> พื้นที่ |
| --- | --- |
20: นูกูอาโลฟา
21: นูกูอาโลฟา
22: นูกูอาโลฟา
23: นูกูอาโลฟา
24: นูกูอาโลฟา
25: นูกูอาโลฟา
26: นูกูอาโลฟา
27: นูกูอาโลฟา
28: นูกูอาโลฟา
29: เปอา
31: มูอา
32: มูอา
33: โกโลงา
34: โกโลงา
35: นากูโล
36: นากูโล
37: ไวนี
38: ไวนี
41: มาซีลาเนอา
42: มาซีลาเนอา
43: มาตางีอาเก
44: มาตางีอาเก
50: เออัว
60: ฮาอะไป
70: เนอิอาฟู
71: เนอิอาฟู
74: เนอิอาฟู
79: เนอิอาฟู
80: นีอูอาโฟอาอู
85: นีอูอาโตปูตาปู
| รหัสโทรศัพท์เคลื่อนที่> รหัสโทรศัพท์ | รหัสโทรศัพท์เคลื่อนที่> พื้นที่ |
| --- | --- |
87: โตงาตาปู
88: วาวาอู
89: ฮาอะไป
โทรศัพท์เคลื่อนที่ที่ให้บริการโดย U-Call Mobile จะมีรหัสนำหน้าสองหลัก ได้แก่ 15, 16, 17, 18 หรือ 19
หวายกุ้ง

| หวายกุ้ง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Calamoideae
เผ่า:: Calameae
สกุล:: Myrialepis Beccari
สปีชีส์:: M.  paradoxa
ชื่อทวินาม
Myrialepis paradoxa 

หวายกุ้ง ชื่อวิทยาศาสตร์:  Myrialepis paradoxa เป็นหวายกอขนาดใหญ่เป็นพุ่มหนาม มีมือเกาะ หนามบนกาบหุ้มลำที่ยังอ่อนเรียงตัวเป็นวง หนามแหลมโค้งงอ ต้องการแสงแดดจัดในการเจริญเติบโต พบในสุมาตรา สิงคโปร์ คาบสมุทรมลายู ไทย ไปจนถึงพม่า กัมพูชาและเวียดนาม ใช้สานตะกร้าแบบหยาบๆ
หวายขริง

| หวายขริง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Calamoideae
เผ่า:: Calameae
สกุล:: Calamus
สปีชีส์:: C.  palustris
ชื่อทวินาม
Calamus palustris 

หวายขริง  (ชื่อวิทยาศาสตร์: Calamus palustris) เป็นหวายกอเริ่มออกดอกเมื่อความสูงไม่มากนัก มีมือเกาะ กาบหุ้มลำมีสีเขียวออกเหลืองเมื่อสด เมื่อแห้งมีสีน้ำตาลแกมเทา มีหนามสีน้ำตาล โคนหนามสีเหลือง กาบหุ้มลำที่อ่อนมีผงรังแคสีน้ำตาลแดงปกคลุมหนา ปลอกใบสีน้ำตาลเข้มไม่มีหนาม ดอกช่อ ผลรูปรีมีสีเขียวเมื่อสดและมีสีเหลืองแกมส้นเมื่อแห้ง สันเกล็ดหุ้มผลเป็นร่อง ขอบเกล็ดมีสีดำ กระจายพันธุ์ตั้งแต่พม่า จีนตอนใต้ ไปจนถึงมาเลเซียและหมู่เกาะในทะเลอันดามัน ใช้เป็นโครงของเฟอร์นิเจอร์ได้ดี
วัดศรีบุรีรตนาราม

| วัดศรีบุรีรตนาราม |
| --- | --- |

ชื่อสามัญ: วัดศรีบุรีรตนาราม
ที่ตั้ง: ถนน พิชัยรณณรงค์สงคราม ตำบลปากเพียว อำเภอเมือง จังหวัดสระบุรี 18000
ประเภท: วัดราษฏร์
นิกาย: เถรวาท มหานิกาย
เจ้าอาวาส: พระราชเมธากร (ทองย้อย โชติวโร)
ความพิเศษ: พระอุโบสถสถาปัตยกรรมสมัยอยุธยาตอนปลาย
จุดสนใจ: สำนักปฏิบัติธรรมประจำจังหวัด
กิจกรรม: กิจกรรมเข้าค่าย/ศูนย์ศึกษาพระพุทธศาสนา/ปฏิบัติธรรม
 สถานีย่อยพระพุทธศาสนา
วัดศรีบุรีรตนาราม เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระราชเมธากร ที่ปรึกษาเจ้าคณะภาค๒ เป็นเจ้าอาวาส เป็นวัดพัฒนาตัวอย่าง ปี พ.ศ. 2534 เป็นวัดพัฒนาตัวอย่างดีเด่น ปี พ.ศ. 2535 เป็นโรงเรียนพระปริยัติธรรมแผนกบาลีประจำจังหวัดสระบุรี แห่งที่ 2 ปี พ.ศ. 2545 เป็นสำนักปฏิบัติธรรมประจำจังหวัดสระบุรี แห่งที่ 1 ปี พ.ศ. 2549 มีหลวงพ่อพุทโธ และพระแก้วมรกต และ พระศีลวิสุธิดิลก หนู อดีตเจ้าอาวาสวัดและ รองเจ้าคณะจังหวัด สระบุรี เป็นพระพุทรรูปศักดิ์สิทธิ์ประจำวัด ซึ่งเป็นศูนย์กลางความนับถือและศรัทธาของชาวพุทธในจังหวัดสระบุรี
ที่ตั้ง

วัดศรีบุรีรตนาราม ตั้งอยู่เลขที่ 124 ถนนพิชัยรณรงค์สงคราม ตำบลปากเพรียว อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ ที่ดินที่ตั้งวัดมีเนื้อที่ 10 ไร่ 2 งาน 39 ตารางวา โฉนดที่ดินเลขที่ 4852
อาณาเขต

ทิศเหนือ     จดติดแม่น้ำแควป่าสัก
ทิศใต้       จดติดถนนพิชัยรณรงค์สงคราม
ทิศตะวันออก  จดติดกับชุมชนบ้านปากเพรียว
ทิศตะวันตก   จดติดที่ดินเอกชน
ประวัติ

วัดศรีบุรีรตนาราม ตั้งเมื่อ พ.ศ. 2092 นามเดิม วัดม่วงงาม สันนิษฐานสร้างก่อนกรุงเทพฯ ตั้งอยู่ปากคลองเพรียว บ้านปากเพรียว ต่อมามีคนเรียกติดปากว่า วัดปากเพรียว จนกระทั่งสมัยพระศรีสุทัสสมุนี มาจำพรรษาอยู่ที่วัด จึงเปลี่ยนชื่อวัดเป็น วัดศรีบุรีรตนาราม ได้รับพระราชทานวิสุงคามสีมา เมื่อวันที่ 22 มิถุนายน พ.ศ. 2522 เขตวิสุงคามสีมา กว้าง 21 เมตร ยาว 39 เมตร
ศาสนสถาน

อุโบสถ กว้าง 21 เมตร ยาว 39 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก
ศาลาการเปรียญ กว้าง 25 เมตร ยาว 28 เมตร สร้างเมื่อ พ.ศ. 2520 เป็นอาคารไม้
หอสวดมนต์ กว้าง 34 เมตร ยาว 34 เมตร สร้างเมื่อ พ.ศ. 2534 เป็นอาคารครึ่งตึกครึ่งไม้
กุฏิสงฆ์ จำนวน 6 หลัง เป็นอาคารครึ่งตึกครึ่งไม้
วิหาร กว้าง 10 เมตร ยาว 20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2485
วิหารตรีมุขพระแก้วมรกต (จำลอง) กว้าง 6 เมตร ยาว 6 เมตร สร้างเมื่อ ปี พ.ศ. 2546
ศาลาอเนกประสงค์ กว้าง 9 เมตร ยาว 20 เมตร เป็นอาคารครึ่งตึกครึ่งไม้
ศาลาบำเพ็ญกุศล จำนวน 5 หลัง สร้างด้วยคอนกรีตเสริมเหล็ก
ปูชนียวัตถุ

พระประธานประจำอุโบสถ ปางมารวิชัย ขนาดหน้าตักกว้าง 1.30 นิ้ว สูง 2.10 นิ้ว สร้างเมื่อ ปี พ.ศ. 2520
หลวงพ่อพุทโธ เป็นพระปูนปั้นปิดทอง ปางมารวิชัย ขนาดหน้าตักกว้าง 2.30 เมตร สูง 3.60 เมตร สร้างเมื่อ ปี พ.ศ. 2470
พระพุทธมหามณีรัตนปฏิมากรจำลอง 3 ฤดู ขนาดหน้าตักกว้าง 17 นิ้ว เท่ากับองค์จริงที่ประดิษฐานอยู่ในวัดพระศรีรัตนศาสดาราม หล่อด้วยแก้วสีเขียวมรกต สร้างเมื่อ ปี พ.ศ. 2452
การบริหารและการปกครอง

พระใหญ่
พระเล็ก
พระทอง
พระแดง
พระอ้วน
พระธูป
พระครูวัตตโสภณ
พระหล่ำ
พระศีลวิสุทธิดิลก  พ.ศ. 2481 - 2512
พระราชเมธากร    พ.ศ. 2513 - ปัจจุบัน
สวนพฤกษศาสตร์

สวนพฤกษศาสตร์ เป็นสถาบันทางวิชาการที่เป็นแหล่งรวบรวมพรรณพืชต่าง ๆ เอาไว้เพื่อทำการอนุรักษ์ ศึกษา วิจัยทางวิทยาศาสตร์โดยเฉพาะทางด้านพฤกษศาสตร์หรือวิทยาศาสตร์ว่าด้วยพืช โดยมักจะมีการปลูกรวบรวมไว้เป็นหมวดหมู่ ตามแต่ละนโยบาย ลักษณะพื้นที่ และงบประมาณของสวนพฤกษศาสตร์นั้น ๆ เช่น สวนกล้วยไม้ สวนสมุนไพร สวนพืชให้สี สวนพืชมีพิษ หรือ ตามการจัดจำแนกพืชเป็นวงศ์ต่าง ๆ เช่น วงศ์ปาล์ม วงศ์ขิงข่า เป็นต้น โดยสวนพฤกษศาสตร์ที่มีมาตรฐานจะมีองค์ประกอบที่สำคัญ เช่น แปลงรวบรวมพรรณพืช ห้องสมุด หอพรรณไม้ ห้องปฏิบัติการ นอกจากงานด้านอนุรักษ์พืชแล้ว ยังเป็นแหล่งเรียนรู้ด้านพืชสำหรับการศึกษาของนักวิจัย นักเรียนนักศึกษา หรือตอบสนองต่อการเป็นแหล่งท่องเที่ยวและสถานพักผ่อนหย่อนใจ ซึ่งแนวโน้มในปัจจุบันสวนพฤกษศาสตร์จะต้องตอบสนองต่อความเป็นอยู่ของมนุษย์ เช่น การเป็นแหล่งพันธุกรรมให้แก่ชุมชนในท้องถิ่น
สวนพฤกษศาสตร์ และสวนรุกขชาติในประเทศไทย > สวนพฤกษศาสตร์

สวนพฤกษศาสตร์สมเด็จพระนางเจ้าสิริกิติ์ จังหวัดเชียงใหม่ (องค์การสวนพฤกษศาสตร์)
สวนพฤกษศาสตร์ 100 ปี กรมป่าไม้  จังหวัดสระแก้ว
สวนพฤกษศาสตร์ภาคตะวันออก (เขาหินซ้อน) จังหวัดฉะเชิงเทรา
สวนพฤกษศาสตร์ภาคตะวันออกเฉียงเหนือ (ดงฟ้าห่วน) จังหวัดอุบลราชธานี
สวนพฤกษศาสตร์ภาคกลาง (พุแค) จังหวัดสระบุรี
สวนพฤกษศาสตร์ภาคใต้ (เขาช่อง) จังหวัดตรัง
สวนพฤกษศาสตร์สากลภาคใต้ (ทุ่งค่าย) จังหวัดตรัง
สวนพฤกษศาสตร์พัทลุง จังหวัดพัทลุง
สวนพฤกษศาสตร์ชายแดนภาคใต้ จังหวัดนราธิวาส
สวนพฤกษศาสตร์ และสวนรุกขชาติในประเทศไทย > สวนพฤกษศาสตร์วรรณคดี 4 แห่ง

สวนพฤกษศาสตร์วรรณคดีภาคกลาง จังหวัดราชบุรี
สวนพฤกษศาสตร์วรรณคดีภาคเหนือ  จังหวัดเชียงใหม่
สวนพฤกษศาสตร์วรรณคดีภาคตะวันออกเฉียงเหนือ จังหวัดร้อยเอ็ด
สวนพฤกษศาสตร์วรรณคดีภาคใต้ จังหวัดสงขลา
สวนพฤกษศาสตร์ และสวนรุกขชาติในประเทศไทย > สวนรวมพรรณไม้ป่า 60 พรรษามหาราชินี  4 แห่ง

สวนรวมพรรณไม้ป่า 60 พรรษามหาราชินี ภาคกลาง  จังหวัดราชบุรี
สวนรวมพรรณไม้ป่า 60 พรรษามหาราชินี ภาคเหนือ จังหวัดเชียงใหม่
สวนรวมพรรณไม้ป่า 60 พรรษามหาราชินี ภาคตะวันออกเฉียงเหนือ  จังหวัดอุดรธานี
สวนรวมพรรณไม้ป่า 60 พรรษามหาราชีนี ภาคใต้  จังหวัดนราธิวาส
สวนพฤกษศาสตร์ และสวนรุกขชาติในประเทศไทย > สวนรุกขชาติ 55 แห่ง

| --- | --- |
 ภาคเหนือ  สวนรุกขชาติสกุโณทยาน  จังหวัดพิษณุโลก  สวนรุกขชาติบ้านแพะ  จังหวัดอุตรดิตถ์  สวนรุกขชาติซับชมภู  จังหวัดเพชรบูรณ์  สวนรุกขชาติเมืองราด  จังหวัดเพชรบูรณ์  สวนรุกขชาติผาเมือง  จังหวัดเพชรบูรณ์  สวนรุกขชาติ 100 ปี กรมป่าไม้ (ซับสมบูรณ์)  จังหวัดนครสวรรค์  สวนรุกขชาติกาญจนกุมาร  จังหวัดพิจิตร  สวนรุกขชาติห้วยทรายขาว  จังหวัดแพร่  สวนรุกขชาติห้วยโรง  จังหวัดแพร่  สวนรุกขชาติช่อแฮ  จังหวัดแพร่  สวนรุกขชาติห้วยทาก  จังหวัดลำปาง  สวนรุกขชาติพระบาท  จังหวัดลำปาง  สวนรุกขชาติห้างฉัตร  จังหวัดลำปาง  สวนรุกขชาติแช่แห้ง  จังหวัดน่าน  สวนรุกขชาติห้วยน้ำอุ่น  จังหวัดน่าน  สวนรุกขชาติเขาดินไพรวัน  จังหวัดสุโขทัย  สวนรุกขชาติโป่งสลี  จังหวัดเชียงราย  สวนรุกขชาติไม้เมืองหนาว  จังหวัดเชียงใหม่  สวนรุกขชาติห้วยแก้ว  จังหวัดเชียงใหม่  สวนรุกขชาติแม่สุริน  จังหวัดแม่ฮ่องสอน  สวนรุกขชาติห้วยชมภู  จังหวัดแม่ฮ่องสอน  สวนรุกขชาติ 100 ปี กรมป่าไม้ (ดอยหมากหินหอม) จังหวัดแม่ฮ่องสอน  สวนรุกขชาติโป่งแข่  จังหวัดแม่ฮ่องสอน ภาคกลาง  สวนรุกขชาติมวกเหล็ก  จังหวัดสระบุรี  สวนรุกขชาติเขาฉกรรจ์  จังหวัดสระแก้ว  สวนรุกขชาติน้ำตกวังก้านเหลือง จังหวัดลพบุรี  สวนรุกขชาติค่ายบางระจัน  จังหวัดสิงห์บุรี  สวนรุกขชาติคูเมือง  จังหวัดสิงห์บุรี  สวนรุกขชาติถ้ำจอมพล  จังหวัดราชบุรี  สวนรุกขชาติดอนเจดีย์  จังหวัดสุพรรณบุรี  สวนรุกขชาติด่านช้าง  จังหวัดสุพรรณบุรี  สวนรุกขชาติกำแพงแสน  จังหวัดนครปฐม  สวนรุกขชาติ 100 ปี กรมป่าไม้ (ทุ่งขนาย) จังหวัดเพชรบุรี:  ภาคตะวันออกเฉียงเหนือ สวนรุกขชาติน้ำผุดทัพลาว จังหวัดชัยภูมิ  สวนรุกขชาติ 100 ปี กรมป่าไม้ (ภูกุ้มข้าว)  จังหวัดชัยภูมิ  สวนรุกขชาติพุทธมณฑล  จังหวัดมหาสารคาม  สวนรุกขชาติท่าสองคอน  จังหวัดมหาสารคาม  สวนรุกขชาติดงมะอี่  จังหวัดร้อยเอ็ด  สวนรุกขชาติดอนหัวนาค  จังหวัดร้อยเอ็ด  สวนรุกขชาติโพนทราย  จังหวัดร้อยเอ็ด  สวนรุกขชาติ 100 ปี กรมป่าไม้ (ปากปวน)  จังหวัดเลย  สวนรุกขชาติภูข้าว  จังหวัดเลย  สวนรุกขชาติอุบลวนารมย์  จังหวัดอุบลราชธานี  สวนรุกขชาติ 100 ปี กรมป่าไม้ (น้ำตกสำโรงเกียรติ)  จังหวัดศรีสะเกษ  สวนรุกขชาติดงบังอี่  จังหวัดมุกดาหาร  สวนรุกขชาติน้ำตกธารทอง  จังหวัดหนองคาย  สวนรุกขชาติวังปอพาน  จังหวัดนครพนม ภาคตะวันออกเฉียงใต้ สวนรุกขชาติหนองตาอยู่  จังหวัดชลบุรี  สวนรุกขชาติเพ  จังหวัดระยอง  สวนรุกขชาติหนองสนม  จังหวัดระยอง ภาคตะวันออก  สวนรุกขชาติสมเด็จพระปิ่นเกล้า  จังหวัดฉะเชิงเทรา ภาคใต้ สวนรุกขชาติเขาพุทธทอง  จังหวัดสุราษฎร์ธานี  สวนรุกขชาติรักษะวาริน  จังหวัดระนอง  สวนรุกขชาติถ้ำเขานุ้ย  จังหวัดสงขลา  สวนรุกขชาติพฤกษามหาราชินี  จังหวัดปัตตานี
แหล่งข้อมูลอื่น

สำนักวิจัยการอนุรักษ์ป่าไม้และพันธุ์พืช
สวัสดีคุณครู

| สวัสดีคุณครู |
| --- | --- |
ประเภท: ดราม่า
เขียนโดย: บทประพันธ์  
กำกับโดย: พ.ศ. 2520 : พันคำ พ.ศ. 2529 :  พ.ศ. 2541 : อภิชาต โพธิไพโรจน์ นำโชค แดงพุด พ.ศ. 2550 : ตระกูล อรุณสวัสดิ์
แสดงนำ: ภาพยนตร์ พ.ศ. 2520 สุเชาว์ พงษ์วิไล นัยนา ชีวานันท์ จารุณี สุขสวัสดิ์ ละครโทรทัศน์ พ.ศ. 2529 สมบัติ เมทะนี หทัยรัตน์ อมตวณิชย์ เอกพัน บรรลือฤทธิ์ สาวิตรี สามิภักดิ์ ละครโทรทัศน์ พ.ศ. 2541 นุติ เขมะโยธิน ปรายฟ้า สิริวิชชา ละครโทรทัศน์ พ.ศ. 2550 ชาตโยดม หิรัญยัษฐิติ ธัญญาเรศ เองตระกูล โชคชัย บุญวรเมธี  จิตตาภา แจ่มปฐม
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: พ.ศ. 2529 :  ตอน พ.ศ. 2541 : ตอน พ.ศ. 2550 :  ตอน
การผลิต
ผู้อำนวยการสร้าง: พ.ศ. 2520 :  พ.ศ. 2529 :  พ.ศ. 2541 : กิตติ อัครเศรณี พ.ศ. 2550 : สรวงสุดา ชลลัมพี ณัฐวุฒิ ชลลัมพี
ออกอากาศ
เครือข่าย: ช่อง 9 (พ.ศ. 2529) ช่อง 7  (พ.ศ. 2541)  ช่อง 3  (พ.ศ. 2550)
ออกอากาศ: พ.ศ. 2529 :  พ.ศ. 2529–พ.ศ. 2529 พ.ศ. 2541 : พ.ศ. 2541-พ.ศ. 2541 พ.ศ. 2550 : 16 มีนาคม พ.ศ. 2550-2 พฤษภาคม พ.ศ. 2550
สวัสดีคุณครู เป็นละครโทรทัศน์แนว ดราม่า จากบทประพันธ์ของ พร น้ำเพชร โดยนำมาสร้างเป็นละครโทรทัศน์และภาพยนตร์มาแล้ว 4 ครั้ง
ครั้งแรกเมื่อ พ.ศ.2520 เป็นภาพยนตร์โดยบริษัท สีบุญเรืองฟิล์ม จำกัด บทภาพยนตร์ของโศจิรัฐ บุญเรือง อำนวยการสร้างและกำกับการแสดงโดย พันคำ (พร้อมสิน สีบุญเรือง) นำแสดงโดย สุเชาว์ พงษ์วิไล, นัยนา ชีวานันท์, นัฐ ไชยงค์, จารุณี สุขสวัสดิ์, กาญจนา บุญประเสริฐ  ฉายที่โรงภาพยนตร์ สยาม ปารีส ออสการ์
ครั้งที่ 2 ปี พ.ศ. 2529 เป็นละครโทรทัศน์ ออกอากาศทุกเสาร์-อาทิตย์ เวลา 21.00 - 22.00 น. ทางช่อง 9 นำแสดงโดย สมบัติ เมทะนี, หทัยรัตน์ อมตวณิชย์
ครั้งที่ 3 ในปี พ.ศ. 2541 สร้างโดยบริษัท จำกัด บทโทรทัศน์โดย น้องนุช ชวาลา ผู้จัดละครและกำกับการแสดงโดย อภิชาต โพธิไพโรจน์, นำโชค แดงพุด นำแสดงโดย นุติ เขมะโยธิน, ปรายฟ้า สิริวิชชา ออกอากาศทุกจันทร์-อาทิตย์ เวลา 18.30 - 19.25 น. ทางสถานีโทรทัศน์สีกองทัพบกช่อง 7
และครั้งที่ 4 ในปี พ.ศ. 2550 สร้างโดยบริษัท ชลลัมพี โปรดักชั่น จำกัด บทโทรทัศน์โดย เบญจมาศ ดาลหิรัญรัตน์, อภิวัฒน์ เล่าสกุล, หทัยรัตน์ ขาวบริสุทธิ์ กำกับการแสดงโดย ตระกูล อรุณสวัสดิ์ นำแสดงโดย ชาตโยดม หิรัณยัษฐิติ, ธัญญาเรศ เองตระกูล, กิตติคุณ สัมฤทธิ์พันธุ์สุข, จิตตาภา แจ่มปฐม ออกอากาศทุกจันทร์-ศุกร์ เวลา 19.00 - 19.45 น. ทางสถานีวิทยุโทรทัศน์ไทยทีวีสีช่อง 3
เพลงประกอบละคร

เพลง ศิลปิน  (เพลงเปิด)
เพลง ศิลปิน  (เพลงปิด)
เพลง ศิลปิน  (เพลงปิด)
เพลง แด่ครูด้วยดวงใจ ศิลปิน  แจ็ค อิสชื่น (เพลงเปิด)
เพลง ศิลปิน  (เพลงปิด)
เพลง สวัสดีคุณครู ศิลปิน ลิฟท์-ออย (เพลงเปิด)
เพลง เธอทำได้ ศิลปิน คณีอาจ แดนดำรงสุข
เพลง สนุกกับวัยเรียน ศิลปิน นราธิป กาญจนวัฒน์
ละครที่มีเนื้อหาเดียวกัน

วัยแสบสาแหรกขาด
ลำดับรายการโทรทัศน์

| ช่อง 9: ละครวันศุกร์-อาทิตย์ เวลา 21:00 - 22:00 น>  |
| --- | --- | --- |
| ก่อนหน้า | สวัสดีคุณครู | ถัดไป |
| ยอดรักนักสืบ | สวัสดีคุณครู | กาหลงฝูง |
| สถานีโทรทัศน์สีกองทัพบกช่อง 7: ละครวันจันทร์-อาทิตย์ เวลา 18> 30 - 19.25 น. |
| --- | --- | --- |
| ก่อนหน้า | สวัสดีคุณครู | ถัดไป |
| ผู้หมวดป๊อกแป๊ก | สวัสดีคุณครู | เพลงใบไม้ร่วง |
| ไทยทีวีสีช่อง 3: ละครวันจันทร์ - วันศุกร์ เวลา 19> 00 - 19.45 น. |
| --- | --- | --- |
| ก่อนหน้า | สวัสดีคุณครู | ถัดไป |
| กิ่งกาหลง | สวัสดีคุณครู | เหตุเกิดในครอบครัว |
หาดสำราญ (แก้ความกำกวม)

หาดสำราญ อาจหมายถึง
หาดสำราญ ชายหาดในเขตตำบลหาดสำราญ กิ่งอำเภอหาดสำราญ จังหวัดตรัง
หาดเจ้าสำราญ ชายหาดในเขตตำบลหาดเจ้าสำราญ อำเภอเมืองเพชรบุรี จังหวัดเพชรบุรี
หาดสระบัว

หาดสระบัว ห่างจากอำเภอเมืองนครศรีธรรมราช 20 กม. ตามทางหลวงหมายเลข 401 มีทางแยกขวามือเป็นทางลูกรังไปถึงชายหาดลักษณะชายหาดเป็นแนวยาวจากเหนือลงใต้ ประกอบด้วยหาดสวรรค์นิเวศน์ หาดจันทร์เพ็ญ หาดสันติสุข หาดปากน้ำท่าศาลา หาดสระบัว หาดบ้านหน้าทัพ หาดบ้านปากพะยิง และหาดปากน้ำปากนคร แต่ที่ได้รับ ความนิยมมากที่สุดคือ หาดสระบัว บริเวณหาดสระบัวน้ำทะเลค่อนข้างขุ่นและมีตะกอนโคลน ไม่เหมาะกับ การเล่นน้ำทะเล แต่ได้รับความนิยมพอสมควรเนื่องจากอยู่ใกล้ตัวเมืองนครฯ มากที่สุด เนื่องจากากรเดินทางสะดวก บรรยากาศดี ส่วนใหญ่จะมารับประทานอาหารทะเลกันเป็นประจำ
สวนดุสิต (แก้ความกำกวม)

สวนดุสิต อาจหมายถึงได้หลายสถานที่และหลายความมาย
สวนดุสิตโพล เป็นหน่วยงานในสังกัดมหาวิทยาลัยสวนดุสิตที่ทำหน้าที่สำรวจความเห็นตลอดจนความนิยมหรือไม่นิยมของสาธารณชนโดยการสุ่มตัวอย่างตามหลักวิชาการ
มหาวิทยาลัยสวนดุสิต เป็นมหาวิทยาลัยในกำกับของรัฐที่ตั้งอยู่ในเขตดุสิต มีต้นกำเนิดมาจากโรงเรียนมัธยมวิสามัญการเรือน
ศิริขวัญ ชินโชติ

| ศิริขวัญ ชินโชติ |
| --- | --- |

สารนิเทศภูมิหลัง
เกิด: 8 เมษายน พ.ศ. 2534 (33 ปี) ศิริขวัญ ชินโชติ กรุงเทพมหานคร ประเทศไทย
อาชีพ: พิธีกร
ปีที่แสดง: พ.ศ. 2550 - ปัจจุบัน
ศิริขวัญ ชินโชติ หรือคนทั่วไปรู้จักในนาม วีเจขวัญ เป็นพิธีกร ชาวไทย
ประวัติ > ชีวิตส่วนตัว

ศิริขวัญ ชินโชติ หรือ วีเจ ขวัญ โดยคำว่า วีเจ มาจากการเป็นพิธีกรทางช่องแชนแนลวีไทยแลนด์ และนำมารวมกับชื่อเล่น ขวัญ ทำให้คนทั่วไปรู้จักในนาม วีเจขวัญ นั้นเอง ศิริขวัญ ชินโชติ เกิดเมื่อวันจันทร์ที่ 8 เมษายน พ.ศ. 2534 ราศีมีน สถานที่เกิดคือจังหวัดกรุงเทพมหานคร ซึ่งตั้งอยู่ในประเทศไทย ครอบครัวชินโชติ ประกอบด้วยด้วยกันทั้งหมด 5 คน โดยศิริขวัญ เป็นพี่สาวคนโต และมีน้องชายอีก 2 คน ด้านการศึกษา ศิริขวัญจบมัธยมศึกษาตอนต้นที่โรงเรียนสาธิตบางนา มัธยมศึกษาตอนปลายโรงเรียนพระกุมารเยซูวิทยา และได้รับเกียรตินิยมอันดับหนึ่ง เอกสาขาวิชาการโฆษณา ด้วยเกรดเฉลี่ย 3.96 จากคณะนิเทศศาสตร์(ABAC School of Communication Arts) มหาวิทยาลัยอัสสัมชัญ
หลังจากนั้นได้เปิดร้านเบเกอรี่ชื่อว่า สนูซ คาเฟ่(snooze cafe) ร่วมกับวีเจอิ๊ง ชญานุช บุญธนาพิบูลย์ ย่านจุฬาลงกรณ์ ซอย 42 และรับงานบันเทิงคู่กันไปด้วย และมีแบรนด์เสื้อผ้าในชื่อ Siris Brand และ Everydaywearbysiris
ประวัติ > งานบันเทิง

ศิริขวัญ ชินโชติ เข้าวงการบันเทิงจากการเวที เอสคลับ ทาเล้นท์ บอยส์ แอนด์ เกิร์ลส์ 2007 (พ.ศ. 2550) และเข้าเป็นพิธีกรรายการ Kamikaze Club ในยุคแรก และต่อมาได้เข้าแคสท์พิธีกรกับทางแชนแนลวีไทยแลนด์ ในบทบาทของวีเจ ในรายการ [V] Play Zone by Fanta ทางช่องแชนแนลวีไทยแลนด์ (รายการออกอากาศสด) โดยจัดรายการร่วมกับ แน็ค ชาลี ไตรรัตน์, ไมเคิล ศิรชัช เจียรถาวร, ทีม อธิภัทร ปิยกิตติไพบูลย์  และ ศิริขวัญ มีรายการสดเพิ่มขึ้นได้แก่ คนดูเป็นใหญ่, [V] Japan Bravo, Asian Hero และรายการเทปได้แก่ Zog Zag, [V] Covery ทางช่องแชนแนลวีไทยแลนด์ ออกอากาศทางทรูวิชั่นส์
นอกจากงานด้านพิธีกรแล้ว ศิริขวัญ ชินโชติ มีผลงานการแสดงด้านมิวสิควิดีโอในเพลง รักไม่ใช่ทุกอย่าง ของศิลปินออกัส (พ.ศ. 2554), มิวสิควีดีโอเพลง ร้อยแก้ว (Slam Drunk) ของศิลปิน ว่าน ธนกฤต ซึ่งร่วมขับร้องกับ กอล์ฟ ฟักกลิ้งฮีโร่ (พ.ศ. 2558) และมีผลงานการแสดงทางด้านโฆษณา ได้แก่ True Move, Chester’s gril และงานถ่ายนิตยสารวัยรุ่น ตามมามากมาย ได้แก่  เธอกับฉัน,  KNOCK KNOCK, Campus, U PLUZ
ศิริขวัญ ชินโชติ ได้รับเชิญเป็นคณะกรรมการตัดสิน รายการเรียลลิตี้ The Ultimate Interns ทางทรูวิชั่นส์ ช่อง 77, CTH ช่อง 2, GMM Z ช่อง 123-398, Foxthaichannel ทุกวันเสาร์ เวลา 20.50-21.20 น.และเป็นพิธีกรรายการคลับมันตรา รายการดีๆที่นำเสนอเรื่องราวสร้างสุขแบบครบสูตร ของบริษัท โซลิดเอนเตอร์เทนเม้นท์ จำกัด ออกอากาศทุกเช้าวันอาทิตย์ เวลา 9.40-10.30 น. ทางททบ. 5
ปัจจุบัน ศิริขวัญ ชินโชติ ร่วมกับเพือนอีก 4 คน เปิดเพจชื่อ แม่สื่อแม่ชัก เป็นเพจสำหรับแจ้งข่าวถึงคราวความโสด และมีรายการออกอากาศสดของตัวเอง รวมถึงได้ร่วม
เป็นพิธีกรรายการ โสดรู้โสดเห็น ทางช่อง 20TV ออกอากาศทางออนไลน์บนยูทูป
การศึกษา

อนุบาล บ้านเด็ก
ประถมศึกษา โรงเรียนเรวดี
มัธยมศึกษาตอนต้น โรงเรียนสาธิตบางนา
มัธยมศึกษาตอนปลาย โรงเรียนพระกุมารเยซูวิทยา
ปริญญาตรี คณะนิเทศศาสตร์ สาขาวิชาการโฆษณา (Bachelor of Communication Arts) มหาวิทยาลัยอัสสัมชัญ (เกียรตินิยมอันดับหนึ่ง)
ผลงาน

ตำแหน่งป๊อปปูล่าโหวต เอสคลับ ทาเล้นท์ บอยส์ แอนด์ เกิร์ลส์ 2007
พิธีกรรายการ Kamikaze Club
พิธีกรช่องแชนแนลวีไทยแลนด์ ทางทรูวิชั่นส์ ช่อง 32
ถ่ายโฆษณา True Move
ถ่ายโฆษณา Chester’s gril
ถ่ายมิวสิควิดีโอเพลง รักไม่ใช่ทุกอย่าง ของศิลปินออกัส (พ.ศ. 2554)
ถ่ายมิวสิควิดีโอเพลง ร้อยแก้ว (Slam Drunk) ของศิลปิน ว่าน ธนกฤต ซึ่งร่วมขับร้องกับ กอล์ฟ ฟักกลิ้งฮีโร่ (พ.ศ. 2558)
ถ่ายรายการ ยกนิ้วให้ ตอน นักธุรกิจคนดัง ทางสถานีโทรทัศน์โมเดิร์นไนน์ (วันที่ออกอากาศ 20 ธ.ค. 2556 เวลา 13:30)
คณะกรรมการตัดสิน รายการเรียลลิตี้ The Ultimate Interns ทางทรูวิชั่นส์ ช่อง 77, CTH ช่อง 2, GMM Z ช่อง 123-398, Foxthaichannel ทุกวันเสาร์ เวลา 20.50-21.20 น.
พิธีกรรายการ คลับมันตรา ทางททบ. 5 ทุกวันอาทิตย์ เวลา 9.40-10.30 น.
พิธีกรรายการ โสดรู้โสดเห็น ทาง 20TV (ออกอากาศทางออนไลน์บนยูทูป)
แหล่งข้อมูลอื่น

บทสัมภาษณ์ ศิริขวัญ ชินโชติ รายการยกนิ้งให้ ตอนนักธุรกิจคนดัง [ลิงก์เสีย]
ภาพ ศิริขวัญ ชินโชติ จากโครงการ KWANNC x SIRI BRAND [ลิงก์เสีย]
| ด ค กแชนแนลวีไทยแลนด์ |
| --- | --- |
วีเจในปัจจุบัน: เอกชัย วริทธิ์ชราพร • ณัฐฐาวีรนุช ทองมี • จิรดา โยฮารา • วิริฒิพา ภักดีประสงค์ • พิตต้า ณ พัทลุง • ศิริขวัญ ชินโชติ • พุฒิพงศ์ คงสมศักดิ์สกุล • ภาณุภัทร์ สุกัลยารักษ์ • ณัฐพงศ์ ชินโสภณทรัพย์ • ชญานุช บุญธนาพิบูลย์ • ภัทริน ลาภกิตติกุล
รายการในปัจจุบัน ของแชนแนลวีไทยแลนด์: คนดูเป็นใหญ่ • โตมาด้วยกัน • I Am Siam • [V] Japan Bravo • Club [V]  • Asian Hero • [V] Boutique • The Ticket • เมโลสโมสร • Zog Zag • [V] REDioactive • The [V] Countdown • Siam Top 20 • Asian Chart • [V] Tunes The Rock •  Show Record Shop • [V] Covery • [V] Play & Learn
ดูเพิ่มเติม: สตาร์ ทีวี • รางวัลแชนแนลวีไทยแลนด์มิวสิกวิดีโอ • ทรูวิชั่นส์